**ДО**

**ОБЩИНСКИЯ СЪВЕТ**

**НА ОБЩИНА ПЪРВОМАЙ**

**П Р Е Д Л О Ж Е Н И Е**

**От Радослава Ставрева - зам. кмет на Община Първомай**

**Относно: Продажба чрез публичeн търг на недвижим имот - частна общинска собственост, съставляващ УПИ IX – държ. от кв.6А по регулационния план на с.Дълбок извор, общ.Първомай, обл.Пловдив.**

ДАМИ и ГОСПОДА ОБЩИНСКИ СЪВЕТНИЦИ,

В изпълнение на годишната програма за управление и разпореждане с имоти общинска собственост на територията на Община Първомай през 2024г., приета с Решение № 34 от 25.01.2024 год. на Общинския съвет на община Първомай и във връзка с постъпило заявление вх.№ 94-00-2930/01.12.2023г. от Румен Рамаданов от с. Дълбок извор за закупуване на имот находящ се в с. Дълбок извор, Общинска администрация е предприела необходимите процедури за разпореждане със следния недвижим имот, а именно:

Незастроен урегулиран поземлен имот с площ от 600 кв.м., предназначен за жилищно строителство, съставляващ УПИ IX - държавен, находящ се в кв.6А по регулационния план на с.Дълбок извор, общ.Първомай, обл.Пловдив. За имота е съставен Акт за ЧОС № 2449/27.11.2023г., вписан в Службата по вписвания Първомай под № 199, том 6 от 28.11.2023г., дв.вх. № 1827.

За описания общински имот е възложена и изготвена пазарна оценка от оценител на недвижими имоти, възлизаща на 6 770 лв. /шест хиляди и седемстотин и седемдесет лева/ без ДДС.

Данъчната оценка на имота, определена съгласно Удостоверение № 6610049537 от 13.03.2024г. на отдел „МДТ” при ОбА Първомай е в размер на 2 244,60 лв. /две хиляди двеста четиридесет и четири лева и шестдесет стотинки/.

Имотът, предмет на настоящото предложение е включен в Годишната програма за управление и разпореждане с имоти – общинска собственост в община Първомай за 2024г., приета с Решение № 34 от 25.01.2024 год. на Общинския съвет на община Първомай.

Предвид гореизложеното, Ви предлагам следното

**Р Е Ш Е Н И Е:**

На основание чл.21, ал.2 във връзка с ал.1, т.8 от Закона за местното самоуправление и местната администрация, чл.35, ал.1 и чл.41, ал.2 от Закона за общинската собственост, във връзка с чл.46, ал.1 и чл.58, ал.1 от Наредбата за реда за придобиване, управление и разпореждане с общинско имущество, Общинския съвет на община Първомай,

**I. Дава съгласие да се извърши продажба чрез публичен търг с тайно наддаване на недвижим имот** – частна общинска собственост, както следва:

**1.1.** Незастроен урегулиран поземлен имот с площ от 600 кв.м., предназначен за жилищно строителство, съставляващ УПИ IX - държавен, находящ се в кв.6А по регулационния план на с.Дълбок извор, общ.Първомай, обл.Пловдив, одобрен със Заповед № 374/1971г., при граници: улица,УПИ VIII – държ., земеделска земя и УПИ X – държ..

За имота е съставен Акт за ЧОС № 2449/27.11.2023г., вписан в Службата по вписвания Първомай под № 199, том 6 от 28.11.2023г., дв.вх. № 1827.

**1.2.** Одобрява пазарна оценка в размер на6 770 лв. /шест хиляди и седемстотин и седемдесет лева/ без ДДС за описания в т.1.1 общински имот, изготвена от оценител на недвижими имоти.

**1.3.** Определя начална тръжна цена в размер на 6 770 лв. /шест хиляди и седемстотин и седемдесет лева/ без ДДС**.**

**ІІ.** На основание чл.52, ал.5 т.1 от ЗМСМА,30 % от постъпленията от продажбата на имота по т.I да се използват за финансиране на основен и текущ ремонт или изграждане на социалната и техническата инфраструктура на територията на кметство Дълбок извор, общ.Първомай.

**IІІ.** Възлага на кмета на Община Първомай да извърши последващите действия по изпълнение на решението.

**Мотиви:** Настоящото решение се приема във връзка с проявен интерес за закупуване на общински недвижим имот и с цел изпълнение бюджета на община Първомай.

**Приложение:** Заявление вх. № 94-00-2930/01.12.2023г., Скица на имота, Акт за ЧОС, Пазарна и данъчна оценка на имота;

**ВНОСИТЕЛ: /П/**

**РАДОСЛАВА СТАВРЕВА**

***Зам. кмет на Община Първомай***